Materiál na rokovanie Obecného zastupiteľstva Obce Dubová

                                                                                     
Por.číslo materiálu: 19/2015/HK
OZ dňa.............................
Uzn. č...............................

Názov materiálu: Správa o kontrolnej činnosti  hlavného kontrolóra  za  rok 2014
    
Dôvodová správa a zhrnutie

Správa je predkladaná v zmysle § 18f ods. 1 e)  zákona NR SR č. 369/1990 Zb. o obecnom zriadení v znení neskorších zmien a doplnkov.

II.	Návrh na uznesenie prekladateľa:

Obecné zastupiteľstvo:

1.	berie na vedomie   Správu o kontrolnej činnosti a výsledkoch kontrol hlavného kontrolóra  za  rok 2014

Spracovala a predkladá: Mgr. Iveta Balejčiková
	
-------------------------------------- ----------------------------------------------

SPRÁVA  HLAVNÉHO KONTROLÓRA OBCE  PÍLA  O KONTROLNEJ ČINNOSTI OBCE za ROK 2014 pri 15 % úväzku a informácie o kontrolovaných skutočnostiach

 Východiská kontrolnej činnosti hlavného kontrolóra v rozpočtovom období 2014:

-	zabezpečenie plnenia povinností vyplývajúcich z ustanovení § 18 zákona č. 369/1990   
            obecnom zriadení v znení zmien a doplnkov.
-	zabezpečenie plnenia schváleného plánu kontrolnej činnosti na rok 2014
-	iné metodické materiály 

Kontroly boli zamerané predovšetkým na dodržiavanie ustanovení zákonov: 
-	č. 369/1990 Zb. o obecnom zriadení v znení neskorších predpisov, 
-	č. 583/2004 Z. z. o rozpočtových pravidlách územnej samosprávy v znení neskorších
-	č. 523/2004 Z. z. o rozpočtových pravidlách verejnej správy v znení neskorších predpisov, 
-	č. pravidlách,
-	č. 431/2002 Z. z. o účtovníctve v znení neskorších predpisov, 

-----------------------------------------------------------

1.	V zmysle § 18 zákona č. 369/1990 Zb. o obecnom zriadení bolo OZ-tvu predložené
a.	Odborné stanovisko k návrhu rozpočtu Obce Dubová na rok 2014 a viacročného návrhu rozpočtu na roky 2015-2016, predložené a prijaté uznesením OZ č.3/2014, zo dňa 27.2. 2014.
Kontrolované skutočnosti:
-	 Členenie rozpočtu - § 10 ods. 3 zákona č. 583/2004 Z. z., podľa ktorého sa rozpočet vnútorne člení na bežné príjmy  a bežné výdavky (ďalej len “bežný rozpočet”), kapitálové príjmy a kapitálové výdavky (ďalej len “kapitálový rozpočet”) a finančné operácie.
-	Zverejnenie rozpočtu - § 9 ods. 2 zákona č. 369/1990 Zb., podľa ktorého je návrh rozpočtu obce pred schválením  zverejnený najmenej na 15 dní spôsobom v obci obvyklým. 
- programový rozpočet - schválené neuplatňovanie programového rozpočtu v súlade prijaté uzn. č. 2/2014 dňa 7.3.2014;
-	Viacročný rozpočet -  10 ods. 1 z. 583/2004 zostavovanie viacročného rozpočtu – 
-	Vedenie operatívnej evidencie - § 14 ods. 3 zákona č. 583/2004 Z. z., podľa ktorého obec vedie operatívnu evidenciu o všetkých rozpočtových opatreniach vykonaných v priebehu rozpočtového roka.
-	Rozpočtové opatrenia – v roku 2014 obec vykonala 4 rozpočtové opatrenia  v súlade s § 14 o ds. 2 zákona č. 583/2004 Z.z. o rozpočtových pravidlách územnej samosprávy v znení neskorších predpisov
-	OZ schválilo:
-	I. zmenu uznesenia 3/2014 v časti použitie rezervného fondu a zmenu čerpania rezervného fondu:
7.3.3. Pasport miestnych komunikácií  		- 3000,- €
5.4.2. Kamerový systém 				- 500,-  €
9.5.2. Revitalizácia športového areálu			+3500,-  €
II. zmena - schvaľuje zmenu rozpočtu rozpočtovým opatrením č. 3/2014  (príloha uznesenia)
kapitálový príjem do rozpočtu (zmluvy s BVS)	32367,- €	
kapitálový výdaj 1.5.7. Aktualizácia UPO č.2	4512, €
III.	zmena - navýšenie bežných príjmov (vymožená exekúcia, vyššie správne poplatky) a v tej istej sume navýšenie bežných výdavkov (program 2.2 – plyn Fúgelka)
IV.	zmena - schvaľuje zmenu rozpočtu rozpočtovým opatrením č. 4/2014  (príloha uznesenia)
navýšený bežný príjem do rozpočtu 	5400,- €	
navýšený bežný výdaj			5400,- €
2.2. Správa obecných budov		5400,- € 

-	Programový rozpočet – OZ schválilo uzn. č. 26/2014 dňa 25.9.2014 zostavenie a predkladanie rozpočtu bez programovej štruktúry 

b.	Odborné stanovisko k záverečnému účtu obce  za rok 2014, predložené a prijaté uznesením OZ-tva č. 1/2014 zo dňa  27. 2. 2014. 
Kontrolované skutočnosti:
-	Záverečný účet  obce Dubová je definovaný ako usporiadaná sústava ukazovateľov, ktoré charakterizujú výsledky hospodárskej činnosti obce za uplynulý rok. Je to dokument, ktorý prezentuje výsledky rozpočtového hospodárenia obce za rozpočtový rok a majetkovú situáciu resp. stav majetku za účtovné obdobie. Záverečný účet obce obsahoval v súlade s § 16 ods. 5 zákona č. 583/2004 Z. z. o rozpočtových pravidlách územnej samosprávy najmä údaje o plnení rozpočtu v súlade s ekonomickou rozpočtovou klasifikáciou. Tieto údaje sa preberali z podkladov finančných výkazov obce, bez finančných výkazov zriadených rozpočtových organizácií, nakoľko tieto obec nemá. Rozpočtové príjmy a rozpočtové výdavky sa vykazovali vo Finančnom výkaze FIN 1-12 o plnení rozpočtu subjektu verejnej správy. 
-	Podkladom na vypracovanie záverečného účtu bola účtovná závierka obce za rok 2014, ktorá poskytovala obraz o rozpočtovom hospodárení obce a zároveň o stave majetku a záväzkov obce. 
-	Účtovná závierka obsahovala účtovné výkazy: 
-	Výkaz ziskov a strát, ktorý vyjadroval zmenu majetku obce v danom roku, poskytoval pohľad na činnosti, ktoré obec uskutočnila počas účtovného obdobia. 
-	Súvahu, ktorá vyjadrovala stav majetku obce, poskytovala informácie o majetku obce (aktíva) a zdrojoch jeho financovania (pasíva) vo finančnom vyjadrení. 
-	Poznámky k účtovnej závierke, ktoré obsahovali informácie, ktoré neboli obsiahnuté v súvahe a vo výkaze ziskov a strát. 

1.3. Správa o kontrolnej činnosti za rok 2013, zaslaná 24.2.2014  

1.4  V zmysle  § 18d 1 zák. 36/1990 o obecnom zriadení bolo skontrolované:

1.4.1. Kontrola dodržiavania pravidiel pri vydávaní, manipulácií a sprístupňovaní VZN, ktoré obec má mať prijaté v zmysle právnych predpisov. 

Z výsledku kontroly bol vyhotovený záznam 24.11.2014, predložený do OZ. Nakoľko kontrolou neboli zistené nedostatky nebolo nutné prijať opatrenia. Výsledkom kontroly bolo zistené, že obec má prijaté všetky VZN, ktoré zákon ukladá, že obec upraví vo svojom všeobecnom záväznom predpise.

1.4.2. Kontrola plnenie uznesenia: 
     Prehľad plnenia  uznesení OZ:
Celkovo bolo v roku 2014 prijatých 36 uznesení z ktorých 4 uznesenia trvajú, pri 1 uznesení sa pokračuje, z dôvodu realizácie zmluvy (uzn. č.9), na poslednom zasadnutí č. 7 boli prijaté uzn. č. 33, 34, 35, 36 ktoré mali schvaľovací, poverovací a konštatujúci účinok z dôvodu ustanovujúceho zasadnutia. Ostatné uznesenia sú splnené, a z ostatných rokov 3 uznesenia zostávajú v sledovaní a čakajú na realizáciu z dôvodu ich ďalšieho postupu, resp. podpisu zmluvy.
Kontrolné zistenie: Z výsledku vykonanej kontroly vyplýva, že schválené uznesenia sú priebežne plnené, na každom OZ sú vždy vyhodnocované a kontrolované a ku dňu vykonania kontroly neboli uznesenia, ktoré by ostávali nevybavené.

c) výkon iných odborných, metodických  činností

-	12/2014 - Zaslanie materiálov k novej funkčnej klasifikácii, novely zákona o dani z príjmu, vysvetlivky  k 25/2014, usmernenie k zostaveniu rozpočtu na rok 2014-príručka, materiál DM a legislatíva inventarizácie r. 2014.

d)	Ostatné činnosti :

2.	Pravidelné predkladanie plánu kontrolnej činnosti na:
-	I. polrok 2014  - zaslaný ešte v r. 2013
-	II. polrok 2014  - uzn.č. 15/2014, dňa 26.6.2014
-	I. polrok 2015 – zaslaný 24.11.2014;

3.	Príprava a účasť na zasadnutiach OZ, sledovanie a štúdium legislatívnych zmien, spracovanie a administrácia materiálov. 
 
4.	Vzdelávanie:
a.	Odborná konferencia pre hlavných kontrolórov miestnej a regionálnej samosprávy konaná v dňoch 7.-9.4.2014 – Podbanské 
  Predmetom školenia bolo:
-	novela zákona č. 523/2004 Z.z. o rozpoč prav. VS v znp.- Ing. Ingrid Veverková
-	procesný postup kontrolnej činnosti hlavného kontrolóra – JUDr. Jozef Tekeli, PhD.
-	najčastejšie otázky pri nakladaní s majetkom obce – Ing. Oxana Hospodárová

b.	Odborná konferencia pre hlavných kontrolórov miestnej a regionálnej samosprávy konaná v dňoch 7.-8.10.2014 – Podbanské
Predmetom školenia bolo:
-	Ochrana dát v kontrolnej činnosti
-	Zmluvy v miestnej samospráve – právne minimum hlavného kontrolóra pre oblasť zmluvných vzťahov.

c.	Školenie – inventarizácia majetku, záväzkov a rozdielu majetku a záväzkov pre obce a ich rozpočtové a príspevkové organizácie v Trnave, dňa 30.9.2014;  Ing. Urbanová prednášateľ.

d.	MEDIÁCIA - Odborná príprava mediátora – certifikovaný kurz som absolvovala a úspešne ukončila s dôvodu podnetov pri účastiach na zasadnutiach obecných zastupiteľstiev, výkonu kontroly vybavovania sťažností na obciach vyplývajúcich z  výkone  funkcie hlavnej kontrolórky obcí. Výkon funkcie, ktorý zastávam mi umožňoval stretávať sa s množstvom sporov a konfliktov, ktoré obce riešia v rámci svojej kompetencie. Uvedené vzdelanie mi bude umožňovať byť nápomocná pri riešení takto vzniknutých sporov. Tento druh vzdelávania je aj s prihliadnutím na zvyšovanie právnej kvalifikácie zamestnancov verejnej správy vhodné uplatňovať pri riešení občiansko-právnych sporov, ktoré v rámci Občianskeho zákonníka umožňuje pre samosprávou  v zmysle jeho ustanovenia § 5 riešiť: „Ak došlo k zrejmému zásahu do pokojného stavu, možno sa domáhať ochrany na obci. Obec môže predbežne zásah zakázať alebo uložiť, aby bol obnovený predošlý stav. Tým nie je dotknuté právo domáhať sa ochrany na súde. Získané  OSVEDČENIE o absolvovaní akreditovaného vzdelávacieho programu ďalšieho vzdelávania bolo vykonané v termíne od 28.11.2014 – 7.12.2014.

Správa o kontrolnej činnosti  bola vyhotovená v 2 rovnopisoch, z toho jeden  bude odovzdaný  starostovi obce pre potreby obecného úradu a druhý bude založený vo vlastnej  evidencii kontrolóra obce.  

    Mgr. Iveta Balejčiková
     hlavný kontrolór obce

Dubová, 18.2.2015